《发金陵》
宋代·吴则礼

湖海归来近钓筒，此身南北一飘篷。
船头已压三山浪，樯尾初回五两风。
天淡鼓声催落日，云高帆影趁飞鸿。
道林窣堵自崷崒，隐几寒光连暮空。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。